《夜坐又次诸公韵送孝穆》
清代·陈恭尹

霜后浈江见底清，扁舟况复月华明。天涵远岫青无限，水写新梅白未成。

五马风流开祖饯，群公词赋赠将行。支离自笑灯前影，掩户高吟冷晕生。

作者简介：陈恭尹（1631 ～1700），字元孝，初号半峰，晚号独漉子，又号罗浮布衣，汉族，广东顺德县（今佛山顺德区）龙山乡人。著名抗清志士陈邦彦之子。清初诗人，与屈大均、梁佩兰同称岭南三大家。又工书法，时称清初广东第一隶书高手。有《独漉堂全集》，诗文各15卷，词1卷。